Et helt Unikt sted.
Vi er helt vildt pjattet med Ores Frog house, hvor vi boede i 11 dage. Det ligger afsides og et forholdsvis rolige omgivelser - (hvis man ser bort fra hunde gøen og hanegal.)Men samtidig med, ligger det i dejlig gåafstand til strand, by , spisesteder og indkøbs muligheder, hvor vi brugte Lidl og AB. Vi var vilde med hyttens simpelhed samtidig med at der var fine muligheder for at lave mad og nyde det foran huset. Dejligt køleskab med en god fryser, og et nyt fint og lille badeværelse/toilet i selve huset. Men også skønt med ude-bruser og et ekstra mere primitivt toilet, som man gik ud til.
Vi nød at gå til stranden, men også tl Blue River poolbar, som ligger lige ved siden af den kolde å, der ender i havet. Der kunne man benytter pool og solsenge uden beregning, blot man købte noget at drikke. Vi var pjattede med Freddo-cappuccino og juice.
Selve byen Agios er en hyggelig turistby, som tilbyder mange gode spisesteder og shoppings muligheder til rimelige priser. Vi fik anbefalet taverna "Portes" af Ores veninde som bød os velkommen. Et fantastisk typisk græsk spisested, med smagfulde græske madoplevelser til en dejlig pris. Kan varmt anbefales. Værten er super gæstfri og hyggelig.
Ore er utrolig opmærksom på ens tilfredshed med stedet. Han sørgede for eks. for at hans onkel hentede os ved bus terminalen, så vi nemt og bekvemt kom rigtig frem til huset. Super dejligt efter en lang rejse dag til stedet. Ore er en rigtig sød og opmærksom vært, som er utrolig informativ med alt.
Vi håber at få dage i huset igen næste sommer..
Fam Jensen - Ole, Lene Liva og Oliver